b'\n_START_ARTICLE_\nLee Walker\n_START_SECTION_\nKariera\n_START_PARAGRAPH_\nWalker se je uvrstil v \xc4\x8detrtfinale Svetovnega prvenstva 1997, potem ko je izlo\xc4\x8dil Dava Harolda (10-7) in Alana McManusa (13-10). V \xc4\x8detrtfinalu ga je nato premagal Kanad\xc4\x8dan Alain Robidoux (8-13), ki pa je nato izpadel \xc5\xbee v naslednjem krogu, v polfinalu proti kasnej\xc5\xa1emu prvaku Kenu Dohertyju._NEWLINE_Dose\xc5\xbeka nikoli ni uspel ponoviti, \xc4\x8deprav se mu je na Svetovnem prvenstvu 2004 precej pribli\xc5\xbeal, tedaj si je z zmago nad Stephenom Leejem z 10-7 priigral mesto v osmini finala, kjer je priznal premo\xc4\x8d Davidu Grayu, ki je bil bolj\xc5\xa1i z izidom 13-5._NEWLINE_Po sezoni 2005/06 je izpadel iz svetovne karavane, a se je \xc5\xbee naslednjo sezono vrnil, potem ko je si je mesto v njej povrnil z dobrimi igrami na seriji turnirjev PIOS (Pontin\xe2\x80\x99s International Open Series).'